

# Event Details

- **Event Name**: Μυτιλήνη Αποκριάτικο πεζοπορικό 4ήμερο Συνοδός: Παύλος Νάστας
- **Event Start and End Date**: Fri, 20 Feb, 2026 at 07:00 am – Mon, 23 Feb, 2026 at 06:45 pm
- **Event Description**: Λέσβος, η «Μυροβόλος»… 

…ένα καταστολισμένο με λουλούδια καράβι, όπως τη χαρακτήρισε ο Στρατής Μυριβήλης…

Πυκνά δάση, απέραντοι ελαιώνες, ψηλά βουνά, γεωλογικά πάρκα, διάσπαρτες ιαματικές πηγές, σπάνιοι υδροβιότοποι, αμέτρητες ιδιόμορφες ακρογιαλιές συνθέτουν το μαγευτικό τοπίο της Λέσβου.

Η Λέσβος υπήρξε τόπος παραγωγής πολιτισμού από τους αρχαίους χρόνους, καθώς οι τέχνες και τα γράμματα κατείχαν πάντα περίοπτη θέση στη ζωή των ανθρώπων της. Το μαρτυρούν, μεταξύ άλλων, τα διάσπαρτα αρχαιολογικά ευρήματα και μνημεία, χρονολογούμενα ήδη από τη νεολιθική εποχή. Εδώ γεννήθηκαν άλλωστε εξέχουσες προσωπικότητες της αρχαιότητας, όπως η Σαπφώ, ο Αλκαίος και ο Αρίωνας, αλλά και της σύγχρονης εποχής, όπως ο Θεόφιλος, ο Ηλίας Βενέζης, και ο Νομπελίστας ποιητής Οδυσσέας Ελύτης.

Η πληθωρική φύση της Λέσβου και η ενδιαφέρουσα μορφολογία της με τις έντονες εναλλαγές, σε συνδυασμό με το ευρύ δίκτυο σηματοδοτημένων μονοπατιών που διαθέτει, την καθιστούν ιδανικό προορισμό. Μέσα από τις πεζοπορικές διαδρομές που διατρέχουν το νησί, θα ανακαλύψουμε τις μοναδικές φυσικές ομορφιές του, τον πολιτιστικό πλούτο και την πολυκύμαντη ιστορία του. 

Επιλέξαμε μονοπάτια γεωλογικού ενδιαφέροντος, όπως αυτά που περνούν μέσα από το απολιθωμένο δάσος, πολιτιστικού ενδιαφέροντος, όπως αυτά που οδηγούν σε μοναστήρια, ξωκλήσια και αρχαιολογικούς χώρους, και οικολογικού, όπως αυτά που απλώνονται μέσα σε ελαιώνες, δάση και περιοχές NATURA. 

Μα περισσότερο από όλα, η ομάδα μας θα γίνει ένα με τους ντόπιους και θα ζήσουμε την ατόφια παράδοση της λεσβιακής Αποκριάς απολαμβάνοντας τα δρώμενα!

➡️Πρόγραμμα⬅️

▶️ 1η ημέρα, Παρασκευή, 20.02.2026

▶️ 07:00 Συνάντηση στο αεροδρόμιο Ελ. Βενιζέλος
▶️ 08:30 Αναχώρηση για Μυτιλήνη
▶️ 10:30 Άφιξη στη Μυτιλήνη
▶️ 11:00- 12:00 Τακτοποίηση στο ξενοδοχείο Elysion Hotel ( 5 αστέρων) και λίγη ξεκούραση.
▶️ 12:30- 13:00 Μετάβαση στη θέση Άγιοι Ανάργυροι 

➡️Πεζοπορία: Αγιάσος- Ασώματος⬅️

Προορισμός μας σήμερα είναι το χωριό Ασώματος. Η διαδρομή διασχίζει ποταμό, κινείται μέσα σε ελαιώνα, περνά από ξωκλήσια και από οικισμό Οθωμανών. Σώζονται λίγα οικήματα και το λουτρό. Σε όλη την περιοχή φύεται ποικιλία βοτάνων και αγριολούλουδων, με σπάνια και προστατευόμενα είδη. Η διαδρομή μάς οδηγεί απευθείας στον Ασώματο, από παραδοσιακό λιθόστρωτο δρόμο. Το χωριό στέκει ψηλά, ανάμεσα στους ελαιώνες, καθαρό και παραδοσιακό, με πετρόχτιστα σπίτια, λιθόστρωτα δρομάκια και φιλόξενους κατοίκους.

ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ
Συνολική απόσταση: 6,5 Χλμ.
Υψομετρική διαφορά: +160μ
Διάρκεια πορείας: 3 ώρες
Δυσκολία: Εύκολη διαδρομή

Στη συνέχεια θα επισκεφτούμε το γειτονικό χωριό Αγιάσος για φαγητό σε τοπική ταβέρνα. 

Η ιστορία του χωριού ξεκινά πριν 12 αιώνες, την περίοδο της Εικονομαχίας. Όταν η Λέσβος πέρασε στην επικράτεια του ελληνικού κράτους, το 1912, το χωριό είχε πάνω από 7.000 κατοίκους. Σήμερα δεν έχει τόσους αλλά παραμένει ένα από τα ομορφότερα χωριά των νησιών της Ελλάδας. Όποιος περπατήσει στους δρόμους της Αγιάσου θα εντυπωσιαστεί από τα πολλά χρώματα, τα οποία λειτουργούν απολύτως αρμονικά με τη βλάστηση.

Επιστροφή με το πούλμαν μας στην πόλη της Μυτιλήνης για ένα ελεύθερο βράδυ 

Σημ.: Το ξενοδοχείο Elysion διαθέτει πισίνα, μπαρ και εστιατόριο. Είναι δίπλα στη θάλασσα λίγο πιο έξω από την πόλη της Μυτιλήνης 

▶️ 2η μέρα, Σάββατο, 21.02.2026

Σειρά έχει σήμερα η βόρεια Λέσβος με την άγρια ομορφιά της και την αυθεντική ατμόσφαιρα!

▶️ 08:00- 09:00 Πρωινό
▶️ 09:00-10:30 Μετάβαση στον Μόλυβο (Μήθυμνα)

➡️Μόλυβος (Μήθυμνα) - Πέτρα – Συκαμινιά - Λεπέτυμνος⬅️

Ξεκινάμε για ένα από τα τοπ παραθαλάσσια χωριά του Αιγαίου, τον Μόλυβο η αλλιώς Μήθυμνα, ένα υπαίθριο μουσείο παραδοσιακής αρχιτεκτονικής. Τα ανηφορικά πλακόστρωτα καλντερίμια θα μας οδηγήσουν στο Κάστρο. Η θέα από εδώ είναι κάτι το αξεπέραστο. Το κόκκινο από τα κεραμίδια στις σκεπές συνδυάζεται με το γαλάζιο του Αιγαίου και τα χρώματα των ελαιόδεντρων.

Μετά τη βόλτα και το καφεδάκι, θα πάμε στο χωριό Πέτρα με την απίστευτη αμμουδιά και τον επιβλητικό ηφαιστειακό βράχο ύψους σχεδόν 40 μέτρων, που ορθώνεται στο μέσο σχεδόν του οικισμού. Πάνω στο βράχο αυτό δεσπόζει η πανέμορφη εκκλησία της Παναγίας της Γλυκοφιλούσας, με θέα το Αιγαίο. Εδώ, οποίος χειμερινός κολυμβητής επιθυμεί, μπορεί να απολαύσει ένα αναζωογονητικό μπάνιο στη θάλασσα.

Στη συνέχεια θα κατευθυνθούμε προς τη Συκαμινιά, ένα ημιορεινό χωριό, όπου λες «εδώ ο χρόνος έχει σταματήσει»! Χαρακτηρισμένη παραδοσιακός οικισμός, η Συκαμινιά οφείλει το όνομά της στις πολλές μουριές της περιοχής. Βρίσκεται στη ράχη του ψηλότερου βουνού της Μυτιλήνης σε υψόμετρο 300μ και με θέα στο Αιγαίο που μαγνητίζει!

➡️Πεζοπορία: Συκαμινιά – Λεπέτυμνος – Συκαμινιά⬅️

Από τη Συκαμινιά θα ξεκινήσει μέτρια κυκλική πεζοπορία που διασχίζει έναν ακόμα παραδοσιακό οικισμό, τον Λεπέτυμνο. Εκτός από τη πλούσια χλωρίδα στην περιοχή, υπάρχει και σημαντική πανίδα, αφού το βουνό αποτελεί καταφύγιο για αγριοκάτσικα και κοπάδια με άγρια άλογα.

ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ
Συνολική απόσταση: 5,5 Χλμ.
Υψομετρική διαφορά: +-270μ
Διάρκεια πορείας: 3 ώρες
Δυσκολία: Εύκολη διαδρομή

Μετάβαση στο χωριό Μανταμάδος για φαγητό, περιήγηση και επιστροφή στο ξενοδοχείο με το πούλμαν

Ελεύθερο βράδυ στην πόλη της Μυτιλήνης

▶️ 3η ημέρα, 22.02.2926 -  Κυριακή της Αποκριάς

➡️ Απολιθωμένο Δάσος – Γλέντι στην Άντισσα⬅️

Ήρθε η ώρα να εξερευνήσουμε τη δυτική Λέσβο και να… χορέψουμε! 

▶️ 08:00-09:00 Πρωινό
▶️ 09:00-10:30 Μετάβαση στο Μουσείο Φυσικής Ιστορίας Απολιθωμένου δάσους στο Σίγρι

Με το πούλμαν θα φτάσουμε στο παραθαλάσσιο χωριό Σίγρι για να ξεναγηθούμε στο Μουσείο Φυσικής Ιστορίας Απολιθωμένου Δάσους που μετρά ιστορία είκοσι εκατομμυρίων ετών! (Ενιαίο εισιτήριο για το μουσείο και για το απολιθωμένο δάσος: 8€) 

Στη συνέχεια θα πεζοπορήσουμε σε εύκολο πεδίο στο απολιθωμένο δάσος

ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ
Συνολική απόσταση: 2,5 Χλμ.
Υψομετρική διαφορά: +-100μ.
Δυσκολία: Εύκολη διαδρομή

Έντονες ηφαιστειακές εκρήξεις είχαν ως αποτέλεσμα την εκτόξευση τεράστιας ποσότητας στάχτης που σε σύντομο διάστημα κάλυψε την περιοχή. Καμία περιγραφή δεν μπορεί να αποτυπώσει το μεγαλείο και τη σπάνια ομορφιά του απολιθωμένου δάσους της Λέσβου, ενός από τα δύο μεγαλύτερα απολιθωμένα δάση στον κόσμο. 

Στη συνέχεια αποκριάτικο γλέντι στην πλατεία της Άντισσας όπου θα παρελάσουν άρματα και θα δούμε θεατρικά σκετς. Φαγητό, κρασί και γλυκό θα προσφέρονται δωρεάν μαζί με άφθονο κέφι από τους φιλόξενους ντόπιους. 

Το απόγευμα επιστροφή στο ξενοδοχείο

▶️ 4η ημέρα, 23.02.2026 - Καθαρά Δευτέρα 

➡️ Νεολιθικός οικισμός Θέρμης⬅️

▶️ 09:00- 10:30 πρωινό

Μετά το chek out, αφήνουμε τις βαλίτσες στο ξενοδοχείο και ξεκινάμε με το πούλμαν για μια πολύ ενδιαφέρουσα πεζοπορία-περιήγηση στο νεολιθικό οικισμό στην παραλία της Θέρμης. ( 2,5χλμ ΥΔ -100μ). 

Αφετηρία μας είναι η λουτρόπολη της Θέρμης με τα παραδοσιακά καφενεδάκια, σπιτάκια με περιβόλια, το τζαμί, το παλιό λιοτρίβι και τις περίτεχνες βρύσες, την πλακόστρωτη πλατεία και τα στενά σοκάκια που δένουν αρμονικά με το πράσινο της φύσης. 

Θα περάσουμε από την Παναγία Τρουλωτή ή Τουρλωτή, έναν από τους ελάχιστους ναούς με τρούλο στο νησί και μια από τις σπάνιες περιπτώσεις που το θόλο του τρούλου κοσμεί η εικόνα της Θεοτόκου αντί του Παντοκράτορα. Συνεχίζοντας θα συναντήσουμε τους Πύργους της Θέρμης, που χρονολογούνται από το 17ο και τις αρχές του 18ου αιώνα, και θα καταλήξουμε στον τόπο της θεραπείας που λατρευόταν η θεά Άρτεμις η Θερμία, μια πόλη πρώιμου αστικού χαρακτήρα με επτά διαδοχικές οικοδομικές φάσεις της Πρώιμης (3200–2400 π.Χ.), Μέσης και Ύστερης Εποχής του Χαλκού (2000-1300 π.Χ.). 

Επιστροφή στην πόλη της Μυτιλήνης για ψώνια, φαγητό και χαλαρή παραθαλάσσια βόλτα στο Κάστρο 

Μετά την επίσκεψη στο Κάστρο, επιβιβαζόμαστε στο πούλμαν, παίρνουμε τις βαλίτσες μας από το ξενοδοχείο και φτάνουμε στο αεροδρόμιο στης 17:15 για την επιστροφή στην Αθήνα. Αναχώρηση στις 18:45

Ολιγομελές γκρουπ

Κόστος: Το δίκλινο €380€ (ανά άτομο), το μονόκλινο 480€

Σημ. Στο κόστος δεν περιλαμβάνεται το αεροπορικό εισιτήριο, το οποίο υπολογίζεται περίπου στα 150€ με βαλίτσα 23 κιλών. 

Για να δηλώσετε συμμετοχή, παρακαλούμε:
?Συμπληρώστε τη φόρμα https://forms.gle/bBeekJiBhTJDwVNj9
?ή καλέστε στα τηλέφωνα 6944351800, 210 9409801 Στέλλα Λάιτμερ

❗Παρακαλούμε, όσοι ενδιαφέρεστε, δηλώστε έγκαιρα, για να εξασφαλίσουμε τα δωμάτια στο ξενοδοχείο.

?‍➡️Εξοπλισμός για τα πεζοπορικά μας ταξίδια ?‍➡️

Μποτάκια ορειβατικά, σακίδιο, μπατόν, μπουφάν (αντιανεμικό- αδιάβροχο), καπέλο και γυαλιά για το καλοκαίρι, σκούφος, γάντια για το χειμώνα, νερό, ξηρά τροφή.

❗Ο διοργανωτής της εξόρμησης ή/και ο συνοδός στην πορεία έχει το δικαίωμα να τροποποιήσει ή να ματαιώσει ένα πρόγραμμα που είναι σε εξέλιξη ή πριν την έναρξη αυτού για λόγους ασφάλειας ή ανωτέρας βίας (φυσικές καταστροφές, ακατάλληλες καιρικές συνθήκες κ.λπ.) ή/και να αποκλείσει συμμετέχοντα λόγω έλλειψης κατάλληλου πεζοπορικού εξοπλισμού.
- **Event URL**: https://allevents.in/mytilini/Μυτιλήνη-Αποκριάτικο-πεζοπορικό-4ήμερο-Συνοδός-Παύλος-Νάστας/200029356237830
- **Event Categories**: 
- **Interested Audience**: 
  - total_interested_count: 39

## Ticket Details

- **Ticket URL**: http://facebook.com/200029356237830?utm_source=AllEvents.in&utm_medium=event-discovery-platform&utm_campaign=mytilini-events

## Event venue details

- **city**: Mytilini
- **state**: LS
- **country**: Greece
- **location**: Μυτιλήνη Λέσβος
- **lat**: 39.089182033337
- **long**: 26.561756500007
- **full address**: Μυτιλήνη Λέσβος, Μούρα Γεωργίου 9, 811 32 Μυτιλήνη, Ελλάδα, Mytilini, Greece

## Event Organizer details

- **affiliate_id**: 2
- **organizer**: ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων (https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580)

## Event gallery

- **Alt text**: banner
  - **Image URL**: https://cdn-az.allevents.in/events9/banners/72a769f833e83346c67abcc1ccfce418f39a4d8b1a9b3264c87cc3a933995744-rimg-w1080-h608-dc475a5e-gmir?v=1769210196
- **Alt text**: thumbnail
  - **Image URL**: https://cdn-az.allevents.in/events9/banners/cd6a7fa0b0079fa92e94e2a06c3ad8c184a2bc16a22e1ee1c19556ba70e66612-rimg-w300-h300-dc475b60-gmir?v=1769210196

## FAQs

- **Q**: When is the event happening?
  - **A:** Fri, 20 Feb, 2026 at 07:00 am
- **Q**: Where is the event happening?
  - **A:** Μυτιλήνη Λέσβος, Μούρα Γεωργίου 9, 811 32 Μυτιλήνη, Ελλάδα, Mytilini, Greece
- **Q**: Who is organizing the event?
  - **A:** ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων
- **Q**: What type of event is this?
- **Q**: Where can I find ticket details about Μυτιλήνη Αποκριάτικο πεζοπορικό 4ήμερο Συνοδός: Παύλος Νάστας ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Μυτιλήνη Αποκριάτικο πεζοπορικό 4ήμερο Συνοδός: Παύλος Νάστας",
        "image": "https://cdn-az.allevents.in/events9/banners/72a769f833e83346c67abcc1ccfce418f39a4d8b1a9b3264c87cc3a933995744-rimg-w1080-h608-dc475a5e-gmir?v=1769210196",
        "startDate": "2026-02-20",
        "endDate": "2026-02-23",
        "url": "https://allevents.in/mytilini/Μυτιλήνη-Αποκριάτικο-πεζοπορικό-4ήμερο-Συνοδός-Παύλος-Νάστας/200029356237830",
        "location": {
            "@type": "Place",
            "name": "Μυτιλήνη Λέσβος",
            "address": {
                "@type": "PostalAddress",
                "streetAddress": "Μούρα Γεωργίου 9, 811 32 Μυτιλήνη, Ελλάδα",
                "addressLocality": "Mytilini",
                "addressRegion": "LS",
                "addressCountry": "GR"
            },
            "geo": {
                "@type": "GeoCoordinates",
                "latitude": "39.089182033337",
                "longitude": "26.561756500007"
            }
        },
        "eventAttendanceMode": "https://schema.org/OfflineEventAttendanceMode",
        "description": "Λέσβος, η «Μυροβόλος»… \n\n…ένα καταστολισμένο με λουλούδια καράβι, όπως τη χαρακτήρισε ο Στρατής Μυριβήλης…\n\nΠυκνά δάση, απέραντοι ελαιώνες, ψηλά βουνά, γεωλογικά πάρκα, διάσπαρτες ιαματικές πηγές, σπάνιοι υδροβιότοποι, αμέτρητες ιδιόμορφες ακρογιαλιές συνθέτουν το μαγευτικό τοπίο της Λέσβου.\n\nΗ Λ",
        "organizer": [
            {
                "@type": "Organization",
                "name": "-    ",
                "url": "https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580"
            }
        ]
    }
]
```